پکتیکا افغانی سرې میاشتې د خپل روغتیایی اساسی کلینیک، فرعی کلینیکونو او ګرځنده روغتیایی ټیمونو له لارې د پکتیکا ولایت په بېلابېلو سیمو کې د تېرو ۳۰ ورځو په لړ کې په ټوله کې ۴۲۳۰۱ تنه وګړو ته روغتیایی خدمات وړاندې کړی. په یاده موده کې ۱۲۴۵۶ تنو ته له معاینې وروسته په وړیا توګه درمل ورکړل شوی،د ۱۳۱ ټپیانو پانسمان شوی، ۸۰۷۲ ښځو او ماشومانو ته بېلابېل واکسینونه تطبیق شوی، ۱۸۳۲۹ تنو ته روغتیایی مشورې او ۷۸۱ میندو ته له ولادت وړاندې او وروسته د شخصی روغتیا ساتنې اړوند لارښوونې شوی. همدا ډول ۱۹۵۸ خوار ځواکو ماشومانو ته د ځانګړو خوراکی توکو د ورکړې ترڅنګ ۵۷۴ میندو ته د کورنۍ د تنظیم په اړه عامه پوهاوی هم ورکړل شوی. خوست ‏د افغانی سرې میاشتې له لوری په خوست ولایت کې ۲۵ تنو رضاکارانو ته د طبیعی او غیر طبیعی پېښو پر وړاندې د چمتو والی او د لومړنیو روغتیایی مرستو په موخه د ظرفیت لوړونې درې ورځنی روزنیز ورکشاپ نن دوشنبه د رمضان د میاشتې پر لومړۍ نېټه د ستاینلیکونو په ورکړې سره پای ته ورسېد. کندز ‏د کندز په ولایت کې د آمو په فوټسال ورزشی میدان کې د لسو غوره لوبډلو ترمنځ په پیل شوو فوټسال سیالیو کې د سرې میاشتې د لومړنیو روغتیایی مرستو ټیم وکولی شو په وروستی پړاو کې د سادات ستورو ټیم ته ۵-۳ ګولونو په وهلو سره د ژمنی فوټسال لیګ اتلولی خپله کړی. تخار ‏افغانی سرې میاشتې نن دوشنبه د رمضان د میاشتې پر لومړۍ نېټه د تخار ولایت د پوهنتون په انګړ کې د خپلو کارکوونکو او رضاکارانو پر مټ د "ونې وکرئ، وچکالی لرې کړئ" تر شعار لاندې د بوټو کرلو کمپاین پیل کړ. د یادونې وړ ده چې د ونو کېنولو ددې کمپاین په ترڅ کې به د سرې میاشتې د ولایتی څانګې په انګړ کې هم د اړتیا وړ ونې په روانې اونۍ کې وکرل شی.